MUNICIPIUL TIMIŞOARA 




      Aprobat,
DIRECŢIA PATRIMONIU 




                   Primar
BIROU ADMINISTRARE IMOBILE 

Nr. SC2011- 891/14.01.2011                                              Dr. Ing. GHEORGHE CIUHANDU
REFERAT

pentru aprobarea regulamentului privind procedura de atribuire şi vânzare  a terenurilor aferente imobilelor construcţii dobândite în temeiul Legii nr. 112/1995 

conform HCLMT nr. 275/2009

Având în vedere faptul că potrivit art. 37 din Normele metodologice de aplicare a Legii nr. 112/1995, în situaţiile de vânzare către chiriaşi a apartamentelor şi când e cazul, a anexelor gospodăreşti şi a garajelor aferente se dobândeşte şi asupra terenului aferent, cu respectarea dispoziţiilor ultimului articol din lege, a fost emisă Hotărârea Consiliului Local al municipiului Timişoara cu nr. 275 din 2009 privind vânzarea terenurilor aferente imobilelor construcţii cumpărate în temeiul Legii nr. 112/1995.

Asupra hotărârii mai sus menţionate a fost formulată acţiune pe rolul instanţelor de judecată de către Prefectul Judeţului Timiş având ca obiect constatarea nulităţii absolute parţiale, în ceea ce privesţe dispoziţiile art. 3 al hotărârii.
Prin Sentinţa Civilă nr. 380/03.03.2010 a Tribunalului Timiş – Secţia Comercială şi de Contencios Administrativ, se admite în parte acţiunea formulată de Prefectul Judeţului Timiş având ca obiect anulare act administrativ, constatând nulitatea absolută parţială a HCL nr. 275/28.07.2009, în ceea ce priveşte dispoziţiile art. 3, respingând în rest acţiunea.

Ulterior, Curtea de Apel Timişoara – Secţia Contencios Administrativ şi Fiscal prin Decizia Civilă nr. 1169 din 11.11.2010 admite recursul formulat de Consiliul Local al Municipiului Timişoara împotriva Sentinţei Civile nr. 380 din 03.03.2010 şi modifică sentinţa în sensul că respinge acţiunea formulată de către reclamant, în cazul de faţă Prefectul Judeţului Timiş.
Având în vedere cele de mai sus, considerăm că este necesar a se reglementa punerea în practică a prevederilor HCLMT 275/2009 prin elaborarea unui regulament de aplicare a acesteia.
Urmare a celor de mai sus,

PROPUNEM:

Emiterea unei Hotărâri a Consiliului Local, care să aprobe regulamentul privind procedura de atribuire şi vânzare  a terenurilor aferente imobilelor construcţii dobândite în temeiul Legii nr. 112/1995 conform HCLMT nr. 275/2009.

